wickkiey/tamil-wikipedia-markdown huggingface dataset:
# வலைவாசல்:கணினி நிரலாக்கம்/தேர்ந்தெடுக்கப்பட்ட சுயசரிதை/2


**வில்லியம் ஹென்றி கேட்ஸ்** (**பில் கேட்ஸ்**) (ஆங்கிலம்: *William Henry Gates* அ *Bill Gates*) (பி. அக்டோபர் 28, 1955) மைக்ரோசாப்ட் நிறுவனர்களில் ஒருவர். இவர் அதன் தலைமை கணிப்பொறி மென்பொருள் வல்லுனராகவும் (CSA), முதன்மை செயல் அதிகாரியாகவும் (CEO) பணியாற்றியுள்ளார். கோர்பிஸ் நிறுவனத்தினையும் நிறுவியுள்ளார். போர்பஸ் இதழின்படி உலகின் முதல் பணக்காரர் என்று அறியப்படுகிறார். உலகின் பெரும் செல்வந்தர்கள் பட்டியலில் தொடர்ந்து பன்னிரெண்டு ஆண்டுகளாக முதல் இடத்தினைப் பெற்று வருகிறார். 1999-ல் இவரின் குடும்பச் சொத்து மதிப்பு 100 பில்லியன் டாலர்களைக் கடந்தது.
# வலைவாசல்:கணினி நிரலாக்கம்/தேர்ந்தெடுக்கப்பட்ட சுயசரிதை/3


**பவுல் கார்டினர் ஆல்லென்** (*Paul Gardner Allen*, பிறப்பு சனவரி 21, 1953) அமெரிக்க பெரும்வணிகரும் முதலீட்டாளரும் வள்ளலும் ஆவார். பில் கேட்சுடன் இணைந்து இவர் நிறுவிய மைக்ரோசாப்ட் மூலம் பெரிதும் அறியப்படுகிறார். மார்ச்சு 2013 நிலவரப்படி, $15 மில்லியன் செல்வத்திற்கு உரிமையாளராக உலகின் 53வது செல்வமிக்க நபராக மதிப்பிடப்பட்டுள்ளார்.  
தமது பல்வேறு வணிக முயற்சிகளையும் ஈதல் திட்டங்களையும் மேலாள வல்கன் இன்க் என்ற நிறுவனத்தை உருவாக்கி அதன் தலைவராக உள்ளார். ஆல்லென் தொழில் நுட்ப நிறுவனங்களிலும் நிலச்சொத்து நிறுவனங்களிலும் ஊடகம், உள்ளுரை நிறுவனங்களிலும் பல பில்லியன் பணத்தை முதலீடு செய்துள்ளார். மேலும் இரு தொழில்முறை விளையாட்டு அணிகளுக்கு உரிமையாளராக உள்ளார்; என்எஃப்எல்லில் சியாட்டில் சீஹாக்குகள் மற்றும் என்.பி.ஏ.வில் போர்ட்லன்ட் டிரயில் பிளேசர்ஸ். ஆல்லென் ஏப்ரல் 19, 2011 அன்று தமது நீங்காநினைவுகளை ஐடியா மேன்: எ மெமோய்ர் பை தி கோபவுண்டர் அஃப் மைக்ரோசாப்ட் என்ற நூலாக வெளியிட்டார். இதன் சாதாரண பதிப்பு அக்டோபர் 30, 2012இல் வெளியானது.
# 1500



ஆண்டு **1500** (**MD**) பழைய யூலியன் நாட்காட்டியில் புதன்கிழமையில் துவங்கிய நெட்டாண்டு ஆகும்.  

இவ்வாண்டில் ஐரோப்பாவின் கிறித்தவர்களுக்கு ஒரு முக்கியமான ஆண்டாக அமைந்தது. இவ்வாண்டு உலகத்தின் இறுதி ஆண்டாக அமையும் என அவர்கள் நம்பினர். திருவெளிப்பாட்டில் யுகமுடிவு இடம்பெறும் நாளைக் குறிக்கும் "நேரத்துக்குப் பின்னர் அரை-நேரம்" (*half-time after the time*) என்னும் சொற்றொடர் 1500 ஐக் குறிப்பதாகக் கொள்ளப்பட்டது.  

## நிகழ்வுகள்
- சனவரி 5 - இளவரசர் லூடோவிக்கோ சுபோர்சா மிலன் நகரை மீளக் கைப்பற்றினான், ஆனால் பிரெஞ்சுப் படைகள் அவனை விரைவில் அங்கிருந்து துரத்தினர்.
- சனவரி 26 - எசுப்பானியக் கப்பலோட்டி வைசென்டே யானெசு பின்சோயின் பிரேசிலின் வடக்குக் கரையை அடைந்தார்.
- ஏப்ரல் 22 - போர்த்துக்கீசக் கப்பலோட்டி பெட்ரோ ஆல்வாரெசு காப்ரால் தனது 13 கப்பல்களுடன் அதிகாரபூர்வமாக பிரேசிலைக் கண்டுபிடித்து அதனை போர்த்துகலுக்காக உரிமை கோரினார்.
- ஆகத்து 10 - டியேகோ டயசு ஒரு தீவைக் கண்டுபிடித்து அதற்கு புனித லாரன்சு எனப் பெயர் சூட்டினார். இது பின்னர் மடகாசுகர் எனப் பெயரிடப்பட்டது.
- நவம்பர் 11 - பிரான்சின் பன்னிரண்டாம் லூயி, அராகனின் இரண்டாம் பெர்டினாண்டு இருவரும் நேப்பில்சு இராச்சியத்தை தமக்கிடையே பகிர்ந்து கொள்ள உடன்பட்டனர்.
- ஐரோப்பாவின் மக்கள்தொகை 56.7 மில்லியன் என மதிப்பிடப்பட்டது.
- இங்கிலாந்தின் கடைசி ஓநாய் இவ்வாண்டில் கொல்லப்பட்டது. ஆனாலும், 18 ஆம் நூற்றாண்டு வரை வடக்கு இங்கிலாந்தின் கிராமப் பக்கங்களில் ஓநாய்களைக் கண்ணுற்றதாக பதிவு செய்யப்பட்டுள்ளன்.

## பிறப்புகள்
- சனவரி 6 - அவிலா நகரின் யோவான், எசுப்பானிய புனிதர் (இ. 1569)

## இறப்புகள்
# அணுக்கரு அடர்த்தி

**அணுக்கரு அடர்த்தி** (*nuclear density*) என்பது ஒர் அணுவிலுள்ள உட்கருவின் அடர்த்தியைக் குறிக்கும். சராசரியாக ஓர் உட்கருவின் அடர்த்தி 2.3 × 1017 கி.கி / மீ<sup>3</sup> ஆகும். நியூட்ரான் நட்சத்திரங்களுக்கு உட்புறத்தில் அணுவிலுள்ள உட்கருவைப் போன்று உயர் அடர்த்தி காணப்படும் சூழ்நிலைகளிலும் அணுக்கரு அடர்த்தி என்ற சொற்பிரயோகம் பயன்படுத்தப்படுகிறது.  

ஒரு குறிப்பிட்ட உட்கருவின் அணுக்கரு அடர்த்தியை, தோராயமாக அவ்வுட்கருவின் அளவைக் கொண்டு கணக்கிட முடியும். இந்த அளவும் அக்கருவிலுள்ள புரோட்டான்கள் மற்றும் நியூட்ரான்களின் எண்ணிக்கையைச் சார்ந்த தோராய மதிப்பேயாகும். அணுக்கரு துகள்கள் அல்லது நியூக்ளியான்கள் அடிப்படையில் குறிப்பிட்ட ஓர் உட்கருவின் ஆரத்தை,<math>R=A^{1/3}R_0</math> என்ற வாய்ப்பாட்டினால் கணக்கிடலாம். இங்கு <math>A</math> என்பது நிறை எண்ணையும் <math>R_0</math> என்பது 1.25 பெ.மீ நீளத்தையும் குறிக்கிறது. எனவே ஓர் உட்கருவின் அடர்த்தி என்பது,  
:<math>n = \frac{A}  
அதாவது n ஐ அணு நிறையால் பெருக்கினால் கிடைப்பது நிறை அடர்த்தியாகும்.  

ஒரு தனி அணுக்கரு துகளின் அடர்த்தி எனில் A=1, எனவே  

:<math>n = {3\over 4\pi {R_0}^3} = 0.122 \ \mathrm{fm}^{-3} = 1.22 \cdot 10^{44} \ \mathrm{m}^{-3}</math>  

சோதனை முறையில் உறுதி செய்யப்பட்ட உட்கருவின் அடர்த்தி, n = 0.16 பெ.மீ<sup>−3</sup> . ஒரு அணுக்கரு துகளின் நிறையைப் பயன்படுத்தி கணக்கிடப்பட்ட நிறை அடர்த்தியின் மதிப்பு 1.67×10<sup>−27</sup> கிலோகிராம்|கி.கி]] ஆகும்.  

## பயன்பாடுகள் மற்றும் விரிவாக்கங்கள்

அணுவின் பகுதிப்பொருட்கள் மற்றும் அணுக்கரு ஆகியன மாறுபடுகின்ற அடர்த்தியைக் கொண்டுள்ளன. புரோட்டான் என்பது ஒரு அடிப்படைத் துகள் அல்ல, அதனினும் சிறிய நுண்பொருள் குவார்க்-ஒட்டுமப் பொருள் இணைந்து உருவாக்கப்பட்டது ஆகும். இதனுடைய அளவு தோராயமாக 10<sup>−15</sup> மீட்டர்கள் மற்றும் இதனுடைய அடர்த்தி 10<sup>18</sup> கி.கி/மீ<sup>3</sup>.ஆகும்.  

உள்ளார்ந்த மீட்சியிலாச் சிதறலைப் பயன்படுத்தி எலக்ட்ரானின் அளவு மதிப்பிடப்படுகிறது. அது ஒரு புள்ளியைப் போன்ற துகளாக இல்லாவிட்டால், கண்டிப்பாக 10<sup>−17</sup> மீட்டர்களுக்கு குறைவான அளவு என்ற நிபந்தனைக்கும் பொருந்தினால், இதனுடைய அடர்த்தி தோராயமாக 10<sup>21</sup> கி.கி/மீ<sup>3</sup>.ஆகும்.  

அணுக்கருத் துகள்களை மேலும் ஆழ்ந்து சோதித்தால் குவார்க்குகள் அதிக அடர்த்தி கொண்டவையாகவும் மிகவும் கடினமாகவும் இருப்பது போல் தோன்றுகிறது. குவார்க் பொருள், ஒட்டுமப் பொருள் அல்லது நியூட்ரினோப் பொருள் முதலியவற்றை நோக்குகையில் இதைவிட அதிகமான அடர்த்திகள் இருப்பதற்கான சாத்தியங்கள் உள்ளன. இனி வருங்காலத்தில் சோதனைகளின் வழியாக அதிகபட்சமாக இலெப்டான்கள் மற்றும் குவார்க்குகளின் அடர்த்தியை மட்டுமே காணவியலும்.
# கால்கா மெயில்

கால்கா மெயில் வண்டி, கால்காவில் இருந்து அவுரா வரை சென்று திரும்பும் தொடர்வண்டியாகும். இதை இந்திய இரயில்வே இயக்குகிறது.  

## நிறுத்தங்கள்
- கால்கா
- சண்டி
- சண்டிகர் சந்திப்பு
- அம்பாலா பாளையம் சந்திப்பு
- குருச்சேத்திரா சந்திப்பு
- கர்ணல்
- பானிபட் சந்திப்பு
- சமல்கா
- கனவுர்
- சோனிபட்
- ஆதர்ஷ் நகர்
- சப்சி மண்டி
- பழைய தில்லி சந்திப்பு
- காசியாபாத்
- குர்ஜா சந்திப்பு
- அலிகர் சந்திப்பு
- ஹாத்ரஸ் சந்திப்பு
- துண்ட்லா சந்திப்பு
- பிரோசாபாத்
- ஷிகோஹாபாத்
- எட்டாவா
- பாபுண்டு
- கான்பூர் சென்ட்ரல்
- பத்தேபூர்
- அலகாபாத் சந்திப்பு
- மிர்சாபூர்
- முகல்சராய் சந்திப்பு
- பாபுவா ரோடு
- சாசாராம் சந்திப்பு
- டேஹ்ரி
- கயா சந்திப்பு
- கோடர்மா சந்திப்பு
- ஹசாரிபாக் ரோடு
- பரஸ்நாத்
- கோமோஹ் சந்திப்பு
- தன்பாத் சந்திப்பு
- ஆசன்சோல் சந்திப்பு
- துர்காபூர் சந்திப்பு
- பர்த்தமான் சந்திப்பு
- ஹவுரா சந்திப்பு
# சுதந்திர நினைவு நூதனசாலை



**சுதந்திர நினைவு நூதனசாலை** அல்லது **சுதந்திர நினைவு அருங்காட்சியகம்** என்பது கொழும்பு கறுவாத் தோட்டத்தில் அமைந்துள்ள சுதந்திர சதுக்கத்தின் அடித்தளத்தில் அமைந்துள்ள நூதனசாலை ஆகும். இது தேசிய நூதனசாலைத் திணைக்களத்தினால் பராமரிக்கப்படுகிறது.  

இந்த நூதனசாலை பிரித்தானிய ஆட்சியிலிருந்து விடுபட பங்களிப்புச் செய்யத தேசிய வீரர்களை கௌரவிப்பதை நோக்காகக் கொண்டு உருவாக்கப்பட்டது. இங்கு சுதந்திரத்திற்காக செயற்பட்ட அரசியல் தலைவர்கள், மதத்தலைவர்கள், தேசாபிமனி ஆகியோரின் மார்பளவு சிலைகளையும், தகவல்களையும் கொண்ட தொடரமைப்பு காணப்படுகிறது.
# ஹவுரா சந்திப்பு தொடருந்து நிலையம்



**ஹவுரா சந்திப்பு**, இந்திய மாநிலமான மேற்கு வங்காளத்தின் கொல்கத்தா நகரில் உள்ளது.  

## தொடர்வண்டிகள்
- 12301 அவுரா ராஜதானி விரைவுவண்டி
- 12305 அவுரா ராஜதானி விரைவுவண்டி (பட்னா சந்திப்பு வழியாக)
- 12841 கோரமண்டல விரைவுத் தொடர்வண்டி
- 12311 கால்கா மெயில்
- 12860 கீதாஞ்சலி எக்ஸ்பிரஸ்
- 12152 ஹவுரா - மும்பை எல்.டி.டி சமர்சதா விரைவுவண்டி
- 12130 ஹவுரா - புனே ஆசாத் இந்து எக்ஸ்பிரஸ்
- 13009 டூன் எக்ஸ்பிரஸ்

## மேலும் பார்க்க
- கொல்கத்தா மெட்ரோ
# கிரிப்டான் இருபுளோரைடு


**கிரிப்டான் இருபுளோரைடு** *(Krypton difluoride)* என்பது KrF<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கிரிப்டான் மற்றும் புளோரின் சேர்ந்து உருவாகும் இச்சேர்மமே முதலில் கண்டறியப்பட்ட கிரிப்டான் சேர்மமாகும். நிறமற்ற திண்மமான இச்சேர்மம் துரிதமாக ஆவியாகும் தன்மை கொண்டதாகும். கிரிப்டான் இருபுளோரைடின் மூலக்கூற்று வடிவமைப்பில் மூலக்கூறுகள் நேரியல் வடிவில் காணப்படுகின்றன. Kr−F பிணைப்புகளுக்கு இடையில் 188.9 பை.மீ இடைவெளி உள்ளது. வலிமையான இலூயிக் அமிலங்களுடன் கிரிப்டான் இருபுளோரைடு வினைபுரிந்து KrF+ உப்புகள் மற்றும் Kr2F+3 நேர்மின் அயனிகளை உருவாக்குகிறது.  

## தயாரிப்பு முறை
மின்கசிவு முறை, ஒளிவேதியியல் முறை, சூட்டுக் கம்பி முறை மற்றும் புரோட்டன் மோதல் முறை உள்ளிட்ட பல்வேறு முறைகளில் கிரிப்டான் இருபுளோரைடைத் தயாரிக்க முடியும். -265 பாகை செல்சியசு வெப்பநிலையில் புளோரின் – ஆர்கான் வாயுக் கலைவையில், கிரிப்டான் புற ஊதாக்கதிர் வீச்சுக்குள்ளாக்கப்பட்டாலும் கிரிப்டான் இருபுளோரைடைத் தயாரிக்க முடியும். விளை பொருளை -78 பாகை வெப்பநிலையில் சிதைவடைதலின்றிச் சேமிக்க முடியும்.  

### மின்கசிவு முறை
கிரிப்டான் இருபுளோரைடைத் தயாரிப்பதற்காக முதன்முதலில் பயன்படுத்தப்பட்ட முறை மின்கசிவு முறையாகும். கிரிப்டான் நான்குபுளோரைடு தயாரிப்பதற்கான முறையாக மின்கசிவு முறை கருதப்பட்டு, உற்பத்தி செய்யப்பட்டச் சேர்மம் கிரிப்டான் நான்குபுளோரைடு எனத் தவறுதலாக அடையாளம் காணப்பட்டது எனப் பின்னர் உணரப்பட்டது. இம்முறையில் 1:1 முதல் 2:1 வரையிலான F2 , Kr வாயுக்கலவை 40 முதல் 60 டோர் அழுத்தத்தில் உண்டாகும் மின்வில்லுக்கு இடையில் அதிகமான ஆற்றல் உண்டாகிறது. கிட்டத்தட்ட 0.25 கி/ம விளைபொருள் உருவாகிறது. உருவாகும் விளைபொருளின் அளவு உறுதியாக நம்புவதற்கில்லை என்பதுதான் இம்முறையில் உள்ள குறைபாடாகும்.
# அனுராதபுர கிராமிய நூதனசாலை



**அனுராதபுர கிராமிய நூதனசாலை** அல்லது **அனுராதபுர கிராமிய அருங்காட்சியகம்** என்பது இலங்கையில் உள்ள கிராமிய நூதனசாலை ஒன்றாகும். அனுராதபுரத் தொல்பொருள் அருங்காட்சியகத்தின் அருகில் இது அமைந்துள்ளது. ஆகத்து 22, 1971 அன்ரு இந்நூதனசாலை ஸ்தாபிக்கப்பட்டது.  

கிராமிய சமூக மக்கள் பயன்படுத்திய பொருட்கள் இங்கு காட்சிப்படுத்தப்பட்டுள்ளன. இப்பொருட்கள் கிராமவாசிகளின் வாழ்க்கைமுறையை எடுத்தியம்புகின்றன. இங்கு பொதுவாக விவசாய உபகரணங்கள், சமயலறை உபகரணங்கள், மருத்துவ உபகரணங்கள், இசைக்கருவிகள் போன்றவையே காட்சிப்படுத்தப்பட்டுள்ளன.  

## திறக்கும் நேரம்
தினமும் காலை ஒன்பது மணியிலிருந்து மாலை ஐந்து மணி வரை இந்நூதனசாலை திறந்திருக்கும். ஒவ்வொரு திங்கட்கிழமைகளிலும் பொதுசன விடுமுறைகளிலும் மூடப்படும்.
# இலங்கை வான்படை நூதனசாலை



**இலங்கை வான்படை நூதனசாலை** அல்லது **இலங்கை வான்படை அருங்காட்சியகம்** என்பது இலங்கை வான்படையின் நூதனசாலையும் ரோயல் சிலோன் வான்படையின் நூதனசாலையும் ஆகும். இது இரத்மலானை விமான நிலையத்தில் அமைந்துள்ளதுடன் இலங்கை வான்படையினால் பராமரிக்கப்பட்டு வருகின்றது. இலங்கை வான்படையினதும் ரோயல் சிலோன் வான்படையினதும் விமானங்கள், உபகரணங்கள் இங்கு காட்சிப்படுத்தப்பட்டுள்ளன. சிலோனிய இலங்கையின் முதலாவது வான்படைத் தளபதி இ. ஆர். அமரசேகரவினது வாள் மற்றும் பதக்கங்கள் ஆகியன இங்கு காட்சிப்படுத்தப்பட்டுள்ள குறிப்பிடத்தக்க பொருட்களாகும். இரண்டாம் உலகப் போரின் போது சுட்டு வீழ்த்தப்பட்ட ஜப்பானிய விமானத்தின் எச்சங்களும் இங்கு காணப்படுகின்றன. தமிழீழ விடுதலைப் புலிகளின்2009 கொழும்பு தற்கொலை விமான தாக்குதலில் சுட்டு வீழ்த்தப்பட்ட விமானங்களும் இங்கு காட்சிப்படுத்தப்பட்டுள்ளன.
# இலங்கைத் துறைமுக அதிகாரசபை கடலக நூதனசாலை



**கொழும்பு துறைமுக கடலக நூதனசாலை** அல்லது **இலங்கைத் துறைமுக அதிகாரசபை கடலக நூதனசாலை** என்பது இலங்கையின் கொழும்புத் துறைமுகத்த்டன் இணைந்துள்ள நூதனசாலை ஆகும். இச் சமுத்திர நூதனசாலையான்து இலங்கைத் துறைமுக அதிகார சபையினால் பராமரிக்கப்படுகின்றது. கொழும்புத் துறைமுகப் பிரதேசத்தில் எஞ்சியிருக்கும் ஒரேயொரு இடச்சுக் கட்டடமும் 1676 ஆம் ஆண்டில் கட்டப்பட்டதுமான ஒரு இடச்சுச் சிறைச்சாலையிலேயே இந்நூதனசாலை அமைந்துள்ளது. துறைமுகங்கள், மற்றும் துறைமுக அபிவிருத்தி அமைச்சராக இருந்த மு. ஹு. மு. அஷ்ரப் அவர்களின் வேண்டுகோளிற்கு அமைவாகவும் 25 மில்லியன் ரூபாய் பெறுமதிவாய்ந்த விமானம் ஒன்றைக் காட்சிப்படுத்துவத்ற்காகவும் இக்கட்டடம் மீள்புதுப்பிக்கப்பட்டது. ஆகத்து 2003 இல் அப்போதைய துறைமுக அபிவிருத்தி, முஸ்லிம் விவகாரம், கிழக்கு மாகாண அபிவிருத்தி ஆகியவற்றுக்கான அமைச்சரான ரவூம் ஹக்கீமினால் உத்தியோகபூர்வமாகத் திறந்துவைக்கப்பட்டது.
# நாவழல்


**நாவழல்** (Glossitis) என்பது நாக்கில் ஏற்படும் எரிச்சல் மிக்க வலி அல்லது நாக்கின் மேற்புறத்தில் நுண்நீட்சிகளற்ற (நாச்சிம்பிகளை இழந்த) நிலையுடன் கூடிய, அழற்சியினால் ஏற்படும் மென்மையான, சிவந்த நாக்கின் பரப்பினைக் குறிக்கிறது. இருந்தபோதிலும், பொதுவாக நாவழல் என்னும் சொல் நாக்கில் ஏற்படும் அழற்சியைக் குறிக்கப் பயன்படுத்தப்படுகிறது. ஊட்டக்குறைவினால் அடிக்கடி நாவழல் ஏற்படலாம். இது வலியற்றதாகவோ அல்லது உடல் நலக்கேட்டினை உண்டாக்குவதாகவோ இருக்கலாம். நோய்க்கானச் சரியானக் காரணத்தைக் கண்டறிந்து சரிசெய்யப்படும் சிகிச்சையால் நாவழலை முற்றிலும் குணப்படுத்திவிட முடியும்.
# தேசிய தொடருந்து அருங்காட்சியகம், கடுகண்ணாவை


**தேசிய தொடருந்து நூதனசாலை** அல்லது **தேசிய தொடருந்து அருங்காட்சியகம்** என்பது கடுகண்ணாவையில் அமைந்துள்ள ஒரு தேசிய தொடரூந்து நூதனசாலையாகும். இது இலங்கை தொடருந்து போக்குவரத்துக்குச் சொந்தமானதாகும்.  

இந்த நூதனசாலை 27 திசம்பர் 2014 அன்று இலங்கை தொடருந்து போக்குவரத்து சேவையின் 150 வது ஆண்டுவிழாவினைக் கொண்டாடும் முகமாகத் திறந்து வைக்கப்பட்டது. இது முன்னர் கொழும்பில் அமைந்திருந்தது. பழைய நூதனசாலை மே 2009 அன்று திறந்து வைக்கப்பட்டது.
# பெருந்தெருக்கள் நூதனசாலைத் தொகுதி, கிரிபத்கும்புறை


**பெருந்தெருக்கள் நூதனசாலைத் தொகுதி**, **பெருந்தெருக்கள் அருங்காட்சியகத் தொகுதி** அல்லது **நெடுஞ்சாலை நூதனசாலைத் தொகுதி** என்பது இலங்கையின் முதலாவது நெடுஞ்சாலை நூதனசாலையாகும். இது கண்டியிலுள்ள கிரிபத்கும்புறையில் அமைந்துள்ளது. இதனை வீதி அபிவிருத்தி அதிகார சபை பராமரிக்கின்றது.  

நூதனசாலையில் முன்பு பாவனையில் இருந்த கட்டுமான உபகரணங்களான கல்வீதி உருளைகள், நீராவி வீதி உருளைகள், தார் வீதி உருளைகள், தார் கொதி கலன்கள், நிலக்கரி அளவு கருவிகள், வீதி குறியீடுகள், போகொட மரப் பாலம் மாதிரி ஆகியன காட்சிக்கு வைக்கப்பட்டுள்ளன. இவற்றில் சில உபகரணங்கள் 175 வருடங்களுக்கு மேலானவை எனக் கூறப்படுகின்றது.
# தேசிய இயற்கை வரலாறு நூதனசாலை, கொழும்பு



**தேசிய இயற்கை வரலாறு நூதனசாலை** அல்லது **தேசிய இயற்கை வரலாறு அருங்காட்சியகம்** என்பது இலங்கையின் இயற்கை மரபுரிமை பற்றிய விடயங்களைக கொண்டுள்ள நூதனசாலை ஆகும். இது கொழும்பு தேசிய நூதனசாலைக்கு மிக அண்மையில் அமைந்துள்ளது. இந்நூதனசாலை செப்டம்பர் 23, 1986 அன்று உருவாக்கப்பட்டது. இது ஒன்றே இயற்கை வரலாறு, இயற்கை மரபுரிமை ஆகியவற்றை பிரநிதித்துவப்படுத்தும் வகையில் இலங்கையிலுள்ள ஒரே நூதனசாலை ஆகவுள்ளது.  

தேசிய இயற்கை விஞ்ஞான நூதனசாலை அரிதான, ஆபத்துக்குட்பட்ட இலங்கைக்குரிய இயற்கை மரபுரிமை தாவரங்கள், விலங்கின அகணிய உயிரி போன்றவற்றை காட்சிப்படுத்துகிறது. 5,000 இற்கு மேற்பட்ட பாலூட்டிகளின் மாதிரிகள், சுராசிக் கால உள்ளூர் படிமங்கள், பல வகையான புவியியற் பாறைகள் என்பனவும் உள்ளன.
# பன்னாட்டு பௌத்த அருங்காட்சியகம்


**பன்னாட்டு பௌத்த அருங்காட்சியகம்** அல்லது **பன்னாட்டு பௌத்த நூதனசாலை** (*International Buddhist Museum*) என்பது இலங்கையில் அமைந்துள்ள ஒரு அருங்காட்சியகம் ஆகும். இதுவே உலகிலிலேயே முதலாவதாகக் கட்டப்பட்ட பௌத்த அருங்காட்சியகம் ஆகும். இது கண்டியில் தலதா மாளிகைக்கும் கண்டி தேசிய அருங்காட்சியகத்துக்கும் அடுத்ததாக அமைந்துள்ளது. இது கண்டியில் மன்னாகவிருந்த முதலாம் விமலதர்மசூரியனின் மாளிகை அமைந்துள்ள இடத்திலேயே தற்போது இயங்குகின்றது. அவ்விடத்தில் பின்னர் பிரித்தானியரால் விக்டோரியா அரசியின் காலத்தில் கட்டடம் கட்டப்பட்டு கச்சேரியாகப் பயன்படுத்தப்பட்டது.  

இவ்வருங்காட்சியகத்தை அமைப்பதற்கு இலங்கை, இந்தியா, சீனா, ஜப்பான், வங்காளதேசம், மியான்மார், தாய்லாந்து, இந்தோனேசியா, நேபாளம், பாக்கித்தான், கொரியா, லாவோசு, வியட்நாம், கம்போடியா, மலேசியா, பூட்டான், ஆப்கானித்தான் ஆகிய 17 நாடுகள் தமது பங்களிப்பையும் ஆற்றியுள்ளன.
# 625



in ஆர்மீனியா and அனத்தோலியா]]  
__NOTOC__  
ஆண்டு **625** (**DCXXV**) யூலியன் நாட்காட்டியில் செவ்வாய்க்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
### பைசாந்தியப் பேரரசு
- பைசந்தீனிய-சசானிது போர்: பைசாந்தியப் பேரரசர் எராக்கிலியசு பேரரசர் தனது படைகளை கோர்டூன் மலைகளை ஊடுருவி மேர்கு நோக்கிச் சென்றார். ஏழு நாட்களுக்குள் அரராத் மலையைத் தாண்டிச் சென்று, டைகிரிசு ஆற்றின் மேற்பகுதியில் இருந்த அமீதா, சில்வான் கோட்டைகளைக் கைப்பற்றினார். மேற்கு மெசொப்பொத்தேமியாவில் பாரசீக இராணுவம் மேற்குப்பக்கமாக புறாத்து ஆற்றைக் கடந்து பின்வாங்கின.
- பைசாந்தியப் பேரரசர் எராக்கிலியசு சாருசு ஆற்றுப் பக்கமாக இடம்பெற்ற போரில் வெற்றி பெற்றார்.

### பிரித்தானியா
- நோர்தம்பிரியாவின் எட்வின் மன்னர் கென்ட் நகர ஏத்தல்பூர் என்ற கிறித்தவரைத் திருமணம் புரிந்தார்.

### ஆசியா
- சாளுக்கிய மன்னர் இரண்டாம் புலிகேசி பாரசீகத்தின் இரண்டாம் கோசுராவு மன்னரின் தூதர்களை பாதமியில் (தென்னிந்தியா) சந்தித்தார்.
- அவனி சூளாமணியை அடுத்து செழியன் சேந்தன் பாண்டிய மன்னனாக முடிசூடினான். 640 ஆம் ஆண்டு வரை இவன் பதவியில் இருந்தான்.

### சமயம்
- மார்ச் 19 - உஹத் யுத்தம்: மெக்கா நகரவாசிகளுக்கும் முகம்மது நபியின் மதீனா படையினருக்கும் போர் இடம்பெற்றது. நபியின் படையினர் பின்வாங்கினர்.
- அக்டோபர் 25 - ஆறு ஆண்டுகள் பதவியில் இருந்த திருத்தந்தை ஐந்தாம் பொனிபேசு உரோம் நகரில் இறந்தார். முதலாம் ஒனோரியசு 70வது திருத்தந்தையாக நியமிக்கப்பட்டார்.
# இசுட்ரோன்சியம் குரோமேட்டு


**இசுட்ரோன்சியம் குரோமேட்டு** *(Strontium chromate)* என்பது SrCrO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்  

## தயாரிப்பு முறை a
இசுட்ரோன்சியம் குளோரைடு மற்றும் சோடியம் குரோமேட்டு சேர்மங்கள் வினைபுரிவதால் இசுட்ரோன்சியம் குரோமேட்டு உருவாகிறது. அல்லது இசுட்ரோன்சியம் கார்பனேட்டு மற்றும் சோடியம் இருகுரோமேட்டு சேர்மங்கள் வினைபுரிவதாலும் இசுட்ரோன்சியம் குரோமேட்டு உருவாகிறது.  

## பயன்கள்
- நிறமிகளில் அரிமானம் தடுப்பியாகப் பயன்படுகிறது.
- மின்வேதியியல் செயல்முறைகளில் கரைசல்களில் சல்பேட்டுகளின் அடர்த்தியைக் கட்டுப்படுத்துகிறது.
- பாலிவினைல் குளோரைடு பிசின்களை நிறமூட்டப் பயன்படுகிறது.
- வானவெடிகள் தயாரிப்பில் பயனாகிறது.
- அலுமினியச் சீவல்களுக்கு மேல்பூச்சாகப் பயன்படுகிறது.
- விமானங்கள் தயாரிக்க பயன்படுத்தப்படும் துத்தநாகம், மக்னீசியம், அலுமினியம் மற்றும் உலோகக் கலவைகள் ஆகியனவற்றுக்கு அரிமானத்தைத் தடுக்கும் முதன்மை இணைப்பான் பூச்சாகப் பூசப் பயன்படுகிறது.
# 1501



ஆண்டு **1501** (**MDI**) பழைய யூலியன் நாட்காட்டியில் வெள்ளிக்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- மார்ச் 25 - போர்த்துக்கீசக் கப்பலோட்டி யாவோ ட நோவா அசென்சன் தீவைக் கண்டுபிடித்தார்.
- சூலை - முதலாம் இசுமாயில் தாபிரிசு நகரைத் தலைநகராகக் கொண்டு அசர்பைஜான் மன்னராக முடி சூடினார். இதன் மூலம் வடக்கு ஈரானில் சபாவித் வம்சத்தைத் தோற்றுவித்தார். சியா இசுலாமை கட்டய சமயமாக அறிவித்தார்.
- சூலை 21 - போர்த்துக்கீச நாடுகாண் பயணி பெட்ரோ ஆல்வாரெசு காப்ரால் தனது புகழ்பெற்ற கோழிக்கோடு பயணத்தை முடித்துக் கொண்டு லிஸ்பன் வந்தடைந்தார்.
- அக்டோபர் 13 - இத்தாலியின் வடக்குப் பகுதிகளை பிரெஞ்சுப் படைகள் கைப்பற்றியமையை அங்கீகரிக்கும் உடன்பாடு ஆத்திரியாவின் முதலாம் மாக்சிமிலியனுக்கும், பிரான்சின் பன்னிரண்டாம் லூயிக்கும் இடையில் ஏற்பட்டது.
- நவம்பர் 14 வேல்சு இளவரசர் ஆர்தர் எசுப்பானிய இளவரசி கேத்தரீனை மணந்தார்.
- கிபி 1000 ஆம் ஆண்டுக்குப் பின்னர் வட அமெரிக்காவில் தரையிறங்கிய முதலாவது ஐரோப்பியர் என்ற பெருமையை போர்த்துக்கீசக் கப்பலோட்டி காசுபார் கோர்ட்-ரியால் பெற்றார்.
- அமெரிகோ வெஸ்புச்சி ஆல்பா செண்டாரி, பீட்டா செண்டாரி ஆகிய இரண்டு விண்மீன்கள், மற்றும் விண்மீன் குழாம் தென்சிலுவையின் விண்மீன்கள் ஆகியவற்றை வரைந்தார்.

## பிறப்புகள்
- மே 6 - இரண்டாம் மர்செல்லுஸ் (திருத்தந்தை) (இ. 1555)
- செப்டம்பர் 24 - கார்டானோ, இத்தாலிய வானியலாளர் (இ. 1576)
- ஆன் பொலின், இங்கிலாந்தின் எட்டாம் ஹென்றியின் இரண்டாவது அரசி (இ. 1536)

## இறப்புகள்
# சோடியம் குரோமேட்டு


**சோடியம் குரோமேட்டு** *(Sodium chromate)* என்பது Na<sub>2</sub>CrO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் நிறத்துடன் நீருறிஞ்சும் திண்மமாகக் காணப்படும் இச்சேர்மத்தால் நான்கு, ஆறு மற்றும் பத்து நீரேற்றுகளாக உருவாக முடியும். தாதுக்களில் இருந்து குரோமியத்தைப் பிரித்தெடுக்கும்போது ஒரு இடைநிலைப் பொருளாக சோடியம் குரோமேட்டு உருவாகிறது. பிற ஆறு இணைதிறன் குரோமியம் சேர்மங்களைப் போல இச்சேர்மமும் நச்சுத்தன்மையுடனும் புற்றுநோய் ஊக்கியாகவும் செயல்படுகிறது. நெசவுத் தொழிற்சாலைகளில் சாயமேற்றும் துணைப்பொருளாகவும், மரச்சாமான்கள் பாதுகாப்பிலும் பயன்படுகிறது. இரத்தச் சிவப்பு அணுக்களின் கன அளவை உறுதிப்படுத்தும் மருந்துப் பொருளாகவும் நோயறியும் மருந்தியலில் பயன்படுகிறது.  

கரிம வேதியியலில், முதன்மை ஆல்ககால்களை கார்பாக்சிலிக் அமிலங்களாகவும், இரண்டாம் நிலை ஆல்ககால்களை கீட்டோன்களாகவும் மாற்றுவதில் ஆக்சிசனேற்றியாகவும் பயன்படுகிறது.
# வெள்ளி இருகுரோமேட்டு


**வெள்ளி இருகுரோமேட்டு** *(Silver dichromate)* என்பது Ag<sub>2</sub>Cr<sub>2</sub>O<sub>7</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தண்ணீரில் கரையாத இச்சேர்மம் சூடான தண்ணீருடன் சேர்த்து சூடாக்கும் போது சிதைவடைகிறது.  

## தயாரிப்பு
பொட்டாசியம் இருகுரோமேட்டின் நீர்த்தக் கரைசலுடன் நீர்த்த வெள்ளி நைட்ரேட்டுக் கரைசலைச் சேர்ப்பதால் வெள்ளி இருகுரோமேட்டு உருவாகிறது.  

K<sub>2</sub>Cr<sub>2</sub>O<sub>7</sub> (aq) + 2 AgNO<sub>3</sub> (aq)→ Ag<sub>2</sub>Cr<sub>2</sub>O<sub>7</sub> (s) + 2 KNO<sub>3</sub> (aq)  

## பயன்கள்
கரிம வேதியியலில் இதனுடன் தொடர்புடைய அணைவுச் சேர்மங்கள் ஆக்சிசனேற்றியாகப் பயன்படுகின்றன. உதாரணமாக, டெட்ராகிசு(பிரிடின்)வெள்ளி இருகுரோமேட்டுச் சேர்மம் ([Ag2(py)4]2+[Cr2O7]2−) பென்சைலிக் மற்றும் அல்லைலிக் ஆல்ககால்களை தொடர்புடைய கார்பனைல் சேர்மங்களாக மாற்ற உதவுகிறது.
# வரப்புழாப் பாலம்


**வரப்புழாப் பாலம்** *(Varapuzha bridge)* என்பது கேரள மாநிலத்தில் உள்ள தேசிய நெடுஞ்சாலை 17 இல் பெரியார் ஆற்றின் மேலே வரப்புழா மற்றும் சேரநல்லூர் இடையே கட்டப்பட்டுள்ள கொடுங்கைப் பாலமாகும். சமப்படுத்தப்பட்ட குறுக்குக்கோல் (120மீ) தொழில்நுட்பத்தைப் பயன்படுத்தி கேரளாவில் முதன்முதலில் கட்டப்பட்டப் பாலம் வரப்புழாப் பாலம் ஆகும். கெயிசன் தளவமைப்பு தொழில் நுட்பத்தைப் பயன்படுத்திக் கட்டப்பட்ட முதலாவது பாலமும் இதுவாகும். பாலத்தின் நிர்மாணம் தனித்துவம் மிக்கது எனப்பாராட்டி தேசியப் பாலப் பொறியாளர்கள் நிறுவனம் இப்பாலத்திற்கு 1999 ஆம் ஆண்டிற்கான விருது வழங்கிச் சிறப்பித்துள்ளது. 2001 ஆம் ஆண்டு சனவரி 1 அன்று வரப்புழாப் பாலம் போக்குவரத்திற்காகத் திறந்து வைக்கப்பட்டது. மலபாருக்கும் கொச்சிக்கும் இடையில் உள்ள தூரம் இதனால் பெரிதும் குறைந்தது.
# பொன்னம்பலம் மூக்கப்பிள்ளை


**பொன்னம்பலம் மூக்கப்பிள்ளை** என்பவர் தமிழ்நாட்டின் திருச்சி மாவட்டத்தில் உள்ள புத்தனாம்பட்டியில் அமைந்துள்ள நேரு நினைவுக் கல்லூரி யின் தலைவரும் முன்னால் முதல்வரும் ஆவார்  
## இளமை
தமிழ்நாடு திருச்சி மாவட்டம், முசிறி தாலுக்கா புத்தனாம்பட்டி கிராமத்தில் திரு.மூக்கப்பிள்ளை, செல்லம்மாள் தம்பதிக்கு மகனாகப் பிறந்தார். இவருக்குக் கூட காந்தி,முத்தையா மற்றும் ஜீவமணீ ஆகிய சகோதரகளும் சுதந்திரம் மற்றும் சுயராஜ்ஜயம் ஆகிய சகோதரிகளும் பிறந்தனர்.  
## கல்வி
சிதம்பரம் அண்ணாமலைப் பல்கலைக்கழகத்தில் முதுநிலை இயற்பியல் பட்டம் பெற்றார்.  
## கல்விப்பணிகள்
இவர் புத்தனாம்பட்டி நேரு நினைவுக் கல்லூரி தொடங்கிய 1963 ஆம் ஆண்டு முதல் கல்லூரி முதல்வராக பொறுப்பேற்று 1992 ஆம் ஆண்டு வரை பதவி வகித்தார். அதன் பிறகு கல்லூரி செயலராகவும், தலைவராகவும் பொறுப்பு வகித்து வருகிறார்.  
## ஆன்மீகப்பணிகள்
திருப்பட்டுர் அருள்மிகு பிரம்மபுரீசுரவரர் கோவில் திருப்பணிக்கு பிரம்மா வழிபாட்டு அறக்கட்டளை சார்பாக முக்கிய பணியாற்றி வருகிறார்.
# லிபர்லாந்து


குரோவாட்ஸ்காவுக்கும், செர்பியாவுக்கும் இடையே நடந்துவரும் எல்லைத் தகராறு காரணமாகவே இந்நாடு உருவாக்கப்பட்டதாக லிபர்லாந்தின் அலுவல்முறை இணையதளம் குறிப்பிடுகிறது. இதுவரை ஐக்கிய நாடுகள் அவையில் இடம்பெற்றுள்ள எந்த நாடும் வெளியுறவு சார்ந்த ஏற்பினை லிபர்லாந்துக்கு வழங்கவில்லை. குரோவாட்ஸ்காவிலும், செர்பியாவிலும் உள்ள சட்ட வல்லுநர்கள் யெட்லிட்ச்காவின் உரிமைகோரலுக்கு சட்டம் சார்ந்து எவ்வித அடிப்படையும் இல்லை என்றே கூறிவருகின்றனர். மேலும் இந்நிலப்பகுதிக்கு இவ்விரு நாடுகளுமே சொந்தம் கொண்டாடி வருவதாக செய்திகள் பலவும் தெரிவிக்கின்றன. இரு வேறு விதங்களில் எதிர்வினையாற்றி இருந்தாலும், குரோவாட்ஸ்கா, செர்பியா ஆகிய இரு நாடுகளுமே யெட்லிட்ச்காவின் அறிவிப்பை அற்பமானது என்று புறந்தள்ளியுள்ளன. 24 ஏப்ரல் 2015 அன்று செர்பிய வெளியுறவு அமைச்சகம் தாம் இதனை சிறிய விடயமாகக் கருதினாலும், "புதிய அரசு" தன்யூப் ஆற்றினால் எல்லை பிரிக்கப்படும் தமது பகுதிக்குள் குறுக்கிடவில்லை என்று கருத்து தெரிவித்துள்ளது. இந்நிலப் பகுதியை நிர்வகித்து வரும் குரோவாட்ஸ்காவோ பன்னாட்டு நடுமைத் தீர்வுக்குப் பிறகு இப்பகுதி குரோவாட்ஸ்காவுக்கோ, செர்பியாவுக்கோ வழங்கப்பட வேண்டுமே அன்றி மூன்றாம் தரப்பு எதற்கும் வழங்கப்படக் கூடாது என்று கூறியுள்ளது.  

மே 2015 இன் தொடக்கத்தில் இருந்து இப்பகுதிக்குச் செல்ல விடாமல் குரோவாட்ஸ்கா தடுத்து வருகிறது.  

பல நிலம்சூழ் நாடுகளும் கருங்கடலை எளிதாக அடைவதற்குரிய பன்னாட்டு நீர்வழியான தன்யூப் ஆறு லிபர்லாந்தின் வழி பாய்கிறது.  

## குடியுரிமை
லிபர்லாந்தின் அலுவல்முறை இணையதளத்தின்படி பொதுவுடைமையாளர்கள், புதிய நாசிசவாதிகள், ஏனைய தீவிரவாதிகள் ஆகியோருக்கு மட்டுமே குடியுரிமை மறுக்கப்பட்டுள்ளது. *தி கார்டியன்* இதழின் செய்திப்படி ஒரே வாரத்தில் குடியுரிமை கோரி 200,000 விண்ணப்பங்கள் வந்துள்ளன மே 2015இல் சுமார் முப்பது பேருக்கு முதன்முறையாக குடியுரிமை வழங்கப்பட்டது. லிபர்லாந்தில் நடக்கவிருந்த இந்நிகழ்வுக்குச் செல்லவிருந்த அக்குழுவை குரோவாட்ஸ்காவின் எல்லைக் காவல் படை நுழைய விடாது தடுத்தது. செர்பியப் பகுதியில் இருந்து மீன்பிடி படகுகள் மூலம் ஆற்றைக் கடந்து வர முயற்சி மேற்கொள்ளப்பட்டது. ஆனால் செர்பிய மீன்பிடி படகுகளை ஆட்கள் போக்குவரத்துக்குப் பயன்படுத்தும் அனுமதி இல்லாததால் அதுவும் கைவிடப்பட்டது. சட்டத்துக்குப் புறம்பாக எல்லை தாண்டுபவர்கள் கைது செய்யப்படுவார்கள் என்றும் செர்பிய காவல்துறை எச்சரித்தது. பச்கி மோனோச்டர் என்ற செர்பிய கிராமம் ஒன்றில் திடீரென்று ஏற்பாடு செய்யப்பட்டு இவ்விழா நடத்தப்பட்டது. அதே நேரத்தில், பன்னாட்டு நீர்வழியான தன்யூப் ஆற்றின் வழியாக செக் குடியரசிலிருந்தே லிபர்லாந்துக்குள் நுழையும் முயற்சி மேற்கொள்வதாகத் திட்டம் வகுத்திருந்ததாகவும் சொல்லப்படுகிறது.  

அரசியலைமைப்புச் சட்டத்தின் முன்வரைவு ஒன்று எழுதப்பட்டு பல முறை திருத்தப்பட்டுள்ளது. முதன்மையாக காச்பர் சயாட்ச் என்பவர் எழுத கிட் ஹப்பில் பலரும் பங்களித்துள்ளனர். அரசியலமைப்புச் சட்டத்தில் உரிமைச் சட்டவரைவு, சட்டமியற்றும் அதிகாரம், செயல்படுத்தும் அதிகாரம், நீதி வழங்கும் அதிகாரம் என நான்கு பிரிவுகள் உள்ளன.
# குவானின்


**குவானின்** (*Guanine*, , **G, Gua**) என்பது தாயனை (டி. என். ஏ), ஆறனை (ஆர். என். ஏ) ஆகியவற்றில் காணப்படுகின்ற பியூரின் வழிமூலமான ஒரு நியூக்கிளியோச் சேர்மம் (சேர்வை) ஆகும். இது, அடினின், சைட்டோசின், தைமின், யுராசில் முதலான ஏனைய தாங்கிகளுடன் அல்லது உப்புமூலங்களுடன் இணைந்து, கரு அமிலங்களை அல்லது நியூக்கிளிக்கமிலங்களை அமைக்கின்றது.  

## வரலாறு
கடற்பறவைகளின் கழிவிலிருந்து, "குவனோ" என்ற பெயரில் முதன்முதலாக 1844இல் ஒரு வளமூட்டியாகப் பிரித்தெடுக்கப்பட்ட இது, 1846இல் "குவானின்" எனப் பெயர்சூட்டப்பட்டது. 1900களில், குவானினை யூரிக்கமிலமாக மாற்றமுடியுமென்று, அதன் கட்டமைப்பைக் கண்டுபிடித்த "பிச்சர்" (Fischer) செய்துகாட்டினார்.  

## இயல்புகள்
குவானின் தாயனை (டி. என். ஏ), ஆறனை (ஆர். என். ஏ) இரண்டிலும் காணப்படுகின்றது. இதன் அரோமட்டிக்கு (அரோமற்றிக்) வளையத்தில் இரண்டிற்கு மேற்பட்ட தனிமங்கள் (மூலகங்கள்) காணப்படுவதால் இது எதிர்மவளைய அரோமட்டிக் (Heterocyclic aromatic) வளையமாக இனங்காணப்படுவதுடன், குவானினின் நியூக்கிளியோசைட்டு, "குவானோசைட்டு" என்று அழைக்கப்படுகின்றது. கீற்றோ, ஈனோல் ஆகிய இ்ரு தானொத்தியங்கள் (Tautomers) குவானினுக்கு உண்டு. கீற்றோ பெரும்பான்மையாகவும், ஈனோல் சிறுபான்மையாகவும் காணப்படுகின்றது.  

இது சைட்டோசினுடன் மூன்று ஐதரசன் பிணைப்புக்களை உருவாக்குகின்றது. சைட்டோசினின் அமைன் தொகுதி, ஐதரசன்/ஹைட்ரஜன் பிணைப்பு வழங்கியாகவும் C-2 கார்பனைல் மற்றும் N-3 அமைன் அணுக்கள், பிணைப்பு வாங்கிகளாகச் செயற்படுகின்றன. குவானினின் C-6 கார்பனைல் தொகுதி பிணைப்பு வாங்கியாகவும், N-1 மற்றும் C-2இலுள்ள அமைன் தொகுதி பிணைப்பு வழங்கிகளாகவும் தொழிற்படுகின்றன. (படத்தைப் பார்க்க).  

குவானின் வன்னமிலங்களால் நீரேற்றப்படும் போது, கிளைசின் அமினோவமிலமாகவும், கார்பன்டைஆக்சைடு (காபனீரொட்சைட்டு), கார்பன்மொனாக்சைடு (காபன்மொனொட்சைட்டு) ஆகிய சேர்மங்களாகவும் மாறுகின்றது. அடினினை விட விரைவாக ஒட்சியேற்றப்படும் குவானின், நீரிற் கரைதிறன் குறைந்தது. எனினும், ஐதான அமிலங்களிலும் காரங்களி்லும் அது கரையக்கூடியது. அதன் ஒட்சி மற்றும் அமைனோ கூட்டங்களுக்கிடையிலான மூலக்கூற்றிடை ஐதரசன் (ஹைட்ரஜன்) பிணைப்பால், 350&nbsp;°C எனும் உயர் உருகுநிலையை, குவானின் கொண்டிருக்கின்றது.
# தந்ததாதுக் கோயில் நூதனசாலை



**தந்தத்தாது கோயில் நூதனசாலை** அல்லது **தந்தத்தாது கோயில் அருங்காட்சியகம்** (சுருக்கமாக **சிறி தலதா நூதனசாலை**) என்பது தந்ததாதுக் கோயிலின் நூதனசாலை ஆகும். இது இலங்கையின் கண்டியிலுள்ள தலதாமாளிகையின் முதலாம் மாடியிலும் இரண்டாம் மாடியிலும் அமைந்துள்ளது. முதலாம் மாடியில் வரலாற்று பதிவுகள், மகாநாயக தேரர்களின் பட்டியல், கண்டி அரசர்களின் பட்டியல், அவர்களின் உருவப்படங்கள் போன்றவை காட்சிப்படுத்தப்பட்டுள்ளன. இரண்டாம் மாடியில் கலைப்பொருட்கள், பேழைகள் போன்ற சமயம் சார்ந்த பொருட்கள், சிலைகள், நகைகள் மற்றும் பல்வேறு இதர பொருட்கள் காட்சிப்படுத்தப்பட்டுள்ளன. கீர்த்தி சிறீ இராஜசிங்க மன்னனால் வழங்கப்பட்ட வெள்ளியினால் ஆன நீர்க்குடம், சிறி விக்கிரம இராஜசிங்கனால் வழங்கப்பட்ட வெள்ளியினாலான தொங்கும் விளக்கு, தாய்லாந்து மன்னன் பொரம் கொட்டினால அனுப்பப்பட்ட புத்தரின் பாதச்சுவடுகளின் வர்ணம் பூசப்பட்ட நகல், மொகில்புத்த தேரரின் உடல் நினைவுச்சின்னங்களைக் கொண்டுள்ள பேழை ஆகியவை இங்கு காட்சிப்படுத்தப்பட்டுள்ள தனித்துவம் மிக்க குறிப்பிடத்தக்க பொருட்களாகும்.
# தைமின்


**தைமின்** (*Thymine*, , குறியீடு: **T** அல்லது **Thy**)என்பது தாயனையில் (டி. என். ஏ), காணப்படுகின்ற பிரிமிடின் வழிமூலமான ஒரு நியூக்கிளியோச் சேர்மம் (சேர்வை) ஆகும். இது, அடினின், சைட்டோசின், குவானின் முதலான ஏனைய தாங்கிகளுடன் அல்லது உப்புமூலங்களுடன் இணைந்து, ஒட்சியில் கரு அமிலத்தை அல்லது நியூக்கிளிக்கமிலத்தை அமைக்கின்றது. **5-மீதைல்யுராசில்** என்றும் இது அறியப்படுவதுண்டு.  

## வரலாறு
தாயனையில் தைமின் காணப்பட, ஆறனையில் அது யுராசில்லால் பிரதியிடப்பட்டிருக்கின்றது. தைமினானது, 1893இல், ஆல்பர்ட் நியூமென், ஆல்பிரஸ்ட் கொசேல் ஆகியோரால், தைமஸ் சுரப்பியிலிருந்து பிரித்தெடுக்கப்பட்டது.  

## அமைப்பு
தைமினின் மறுபெயர் குறிப்பிடுவது போல், யுராசில்லிற்கு அதன் ஐந்தாம் கார்பனில் மீதைலேற்றம் செய்வதன் மூலம் தைமினைப் பெற்றுக்கொள்ள முடியும். தாயனையில், அடினினுடன் இரு ஐதரசன் பிணைப்புக்களை உருவாக்கி, இணைந்துகொள்கின்றது தைமின்.  

ஒட்சியில் இறைபோசுடன் தைமின் இணைந்து, "ஒட்சியில் தைமிடின்" எனும் நியூக்கிளியோசைட்டை உருவாக்குகின்றது. புற ஊதாக் கதிர்கள் மூலம் ஏற்படும் மாறல்களால் (mutation), அடுத்தடுத்த தைமின்கள், அல்லது சைட்டோசின்க்கள், "கிங்குகள்" எனும் தமின் ஈர்மங்கள் (dimer - இருபகுதியங்கள்/இருபடிச்சேர்மங்கள்) உருவாகின்றன்ன்ன. இவை, தாயனையின் சாதாரண தொழிற்பாட்டைப் பாதிக்கக் கூடியவை.  

புற்றுநோய் பிணிநீக்கலில் பயன்படும் 5-புளோரோயுராசில் (5-fluorouracil / 5-FU) என்பது தைமினை ஒத்த ஒரு **மிடைப்போலிய (அனுசேப/வளர்சிதை) அன்னமம்**'' (Metabolic Analog) ஆகும். எனவே, தாயனை தொகுக்கப்படும் போது, இது தைமினுக்குப் பதிலாக இணைந்து, தாயனைத் தொகுப்பை நிறுத்தும். இச்செயற்பாட்டின் மூலம்,, இது புற்றுநோய்க்கலங்கள் (செல்கள்) பெருகுவதைத் தடுக்கின்றது.
# நாணய நூதனசாலை, கொழும்பு



**நாணய நூதனசாலை, கொழும்பு** அல்லது **நாணய அருங்காட்சியகம், கொழும்பு** (Currency museum, Colombo) என்பது இலங்கையில் அமைந்துள்ள ஒரேயொரு நாணய அருங்காட்சியகம் ஆகும். இது கொழும்பின் புறக்கோட்டையில் அமைந்துள்ள இலங்கை மத்திய வங்கியில் தலைமைக் காரியாலயத்தில் அமைந்துள்ளது. கி.மு. 3 ஆம் ஆண்டிற்குப் பின்னர் புழக்கத்தில் இருந்த நாணயக்குற்றிகள் தொடக்கம் நவீன காலத்தில் புழக்கத்திலுள்ள நாணயக்குற்றிகள் மற்றும் நாணயத்தாள்கள் வரை இங்கு காட்சிப்படுத்தப்பட்டுள்ளன. அனுராதபுர யுகத்திலும், பொலன்னறுவை தொடக்கம் கோட்டை யுகத்திலும் காலனித்துவ காலத்திலும் பயன்படுத்திய நாணயங்களை இங்கு காணலாம். வெளிநாட்டு நாணயத்தாள்களும் இங்கு காட்சிப்படுத்தப்பட்டுள்ளன.  

## திறக்கும் நேரம்
இவ்வருங்காட்சியகத்தினுள் உள்நுழைவதற்கு பிரத்தியேகக் கட்டணங்கள் எதுவும் இல்லை. வாரநாட்களில் திங்கள் முதல் சனிக்கிழமை வரை காலை 9.00 மணி தொடக்கம் மாலை 5.00 மணி வரை இவ்வருங்காட்சியகம் திறந்திருக்கும். பொதுசன விடுமுறைகளிலும் வங்கி விடுமுறைகளிலும் இவருங்காட்சியகம் திறக்கப்படமாட்டாது.
# தபால் நூதனசாலை, கொழும்பு



**தபால் நூதனசாலை, கொழும்பு** அல்லது **தபால் அருங்காட்சியகம், கொழும்பு** (Postal museum, Colombo) என்பது இலங்கையில் அமைந்துள்ள தேசிய தபால் அருங்காட்சியகம் ஆகும். இது இலங்கையின் கொழும்பில் அமைந்துள்ள தபால்த் திணைக்கள தலைமைக் காரியாலயத்தில் அமைந்துள்ளது. 1918 தொடக்கம் 1925 ஆம் ஆண்டு வரையிலான காலப்பகுதியில் மத்திய தந்தி அலுவலகத்தில் (Central Telegraph Office) இவ்வருங்காட்சியகம் இயங்கி வந்தது. பின்னர் 1994 ஆம் ஆண்டில் கொழும்பிலுள்ள பொது அஞ்சலகத்திற்கு அருங்காட்சியகம் இடமாற்றப்பட்டது. மீண்டும் 2010 ஆம் ஆண்டு சூலை மாதம் 6 ஆம் திகதி தேசிய தபால் அருங்காட்சியகம் திறந்து வைக்கப்பட்டது. இடச்சுக்காலத் தபால் நிலையங்கள், அரிதான தபாற்தலைகள், உபகரணங்கள், தபாற்பெட்டிகள் பற்றிய அடிப்படைத் தகவல்களை இங்கு அறியலாம். இலங்கைத் தபால்த் திணைக்களம் பற்றிய படங்களும் இங்கு காட்சிப்படுத்தப்பட்டுள்ளன.
# மிகிந்தலை அருங்காட்சியகம்



**மிகிந்தலை தொல்பொருள் நூதனசாலை** அல்லது **மிகிந்தலை தொல்பொருள் அருங்காட்சியகம்** (Mihintale Archaeological Museum) என்பது இலங்கையின் மிகிந்தலையில் அமைந்துள்ள தொல்பொருள் அருங்காட்சியகம் ஆகும். இவ்வருங்காட்சியகம் 1984 ஆம் ஆண்டில் கட்டப்பட்டது. இவ்வருங்காட்சியகம் இலங்கைத் தொல்பொருள் திணைக்களத்தினால் பராமரிக்கப்பட்டு வருகின்றது.  
மிகிந்தலை மற்றும் அதனைச் சூழவுள்ள பிரதேசங்களிலிருந்து கண்டெடுக்கப்பட்ட பொருட்களே இங்கு காட்சிப்படுத்தப்பட்டுள்ளன. வெண்கலத்தினாலான சிறு உருவச்சிலைகள், புராதன காலத்தில் பயன்படுத்தப்பட்ட உபகரணங்கள், சுதை ஓவியங்களினதும் வர்ணந் தீட்டப்பட்ட ஓவியங்களினதும் எச்சங்கள் ஆகியவை இங்கு காட்சிப்படுத்தப்பட்டுள்ள குறிப்பிடத்தக்க பொருட்களாகும். அத்துடன் 9 ஆம் நூற்றாண்டுக் காலப்பகுதியைச் சேர்ந்த தங்க எழுத்துக்களால் பொறிக்கப்பட்ட ஓலைச்சுவடி, பௌத்த ஆலயம் ஒன்றில் இருந்து கண்டெடுக்கப்பட்ட நினைவு சின்னப் பேழை ஒன்றின் மாதிரி ஆகியவையே இத்தொல்பொருள் அருங்காட்சியகத்தில் காணப்படும் மிகவும் முக்கியத்துவம் வாய்ந்த காட்சிப்பொருட்கள்.
# பாஞ்சாலங்குறிச்சி கோட்டை



**பாஞ்சாலங்குறிச்சி கோட்டை** என்பது தமிழ்நாட்டின் தூத்துக்குடி மாவட்டம், கோவில்பட்டி வட்டத்தில் உள்ள ஒட்டப்பிடாரம் ஊருக்கு வடக்கே இரண்டு கல் தொலைவில் இருந்த ஒரு தரைக் கோட்டையாகும்.  

இந்தக் கோட்டை பாஞ்சாலங்குறிச்சி பாளையக்காரும், ஆங்கிலேயரை எதிர்த்து போரிட்டு உயிரிழந்த வீரபாண்டிய கட்டபொம்மன், ஊமைத்துரை ஆகியோர் வாழ்ந்த கோட்டையாகும். இது 35 ஏக்கருக்குமல் பரப்பளவு கொண்டது. இந்தக்கோட்டை பாஞ்சாலங்குறிச்சி ஊருக்கு மையத்தில் அமைந்திருந்தது. இந்தக்கோட்டை ஐந்நூறு அடி நீளமும், முந்நூறு அடி அகலமும் கொண்டதாக இருந்தது. இந்தக்கோட்டையின் முதன்மைவாயில் தெற்குநோக்கி இருந்தது. இந்த கோட்டையின் சுவர்கள் மண்ணால் கட்டப்பட்டவை ஆகும். இது கீழே அகலமாகவும், மேலே போகப்போக சரிவாகவும் சுமார் பனிரெண்டு அடி உயரத்துடனும், அடிப்பாகத்தின் அகலம் சுமார் பதினைந்து அடியும் உச்சியில் மூன்று அடியும் அகலம் கொண்டதாக இருந்தது. இக்கோட்டை இரட்டைச் சுவர்களாக கட்டப்பட்டு இடையில் கம்பு, உமி, வரகு, வைக்கோல் முதலியவற்றால் அடைக்கப்பட்டதாக இருந்தது. இதனால் கோட்டைச்சுவரை எளிதில் உடைக்க இயலாது. கோட்டையின் சுவர் வெளிப்புறம் செங்குத்தாகவும் உட்புறம் அதிகச்சரிவாகவும் கட்டப்பட்டிருந்தது. கோட்டையின் நான்கு மூலைகளிலும் கொத்தளங்கள், நடுவில் நடுவில் அலங்கங்களும், சிறுசிறு கொத்தளங்களும் இருந்தன. இந்த வெளிக்கோட்டைக்கு உள்ளே ஒரு காரைக்கோட்டையும் இருந்தது. வெளிக்கோட்டையைச் சுற்றி ஒரு இலந்தை முள்வேலியும் இருந்தது. இது ஆஙகிலேயர்களால் அப்போது தகர்க்கப்பட்டு தரைமட்டமாக்கப்பட்டது. தற்போது இக்கோட்டையின் அடிபாகம் மட்டுமே எஞ்சியுள்ளது. இந்த எஞ்சிய அடிப்பகுதி தொல்லியல் துறையின் கட்டுப்பாட்டில் உள்ளது.  

## புதிய கோட்டை
பாஞ்சாலங்குறிச்சிக் கோட்டையின் வடிவமைப்பை ஒத்த கோட்டையை பழைய கோட்டைக்கு அருகில் 1974 இல் அப்போதைய தமிழக முதல்வர் மு. கருணாநிதி ஆறு ஏக்கர் பரப்பளவில் எழுப்பினார். இந்தக்கோட்டை கொத்தளம், கொலுமண்டபம், ஜக்கம்மா தேவி கோயில் சுற்றிலும் மதில்சுவர் போன்றவற்றுடன் கட்டப்பட்டது. உள்ளே கட்டபொம்மனின் வரலாற்றை விளக்கும் ஓவியங்களும் இடம்பெற்றுள்ளன. உள்ளே தொல்பொருள் ஆய்வு மையம் செயல்படுகிறது. இக்கோட்டை 1977 முதல் சுற்றுலாதுறையின் பராமரிப்பில் இயங்கிவருகிறது.
# இசுருமுனிய நூதனசாலை



**இசுருமுனிய நூதனசாலை** அல்லது **இசுருமுனிய அருங்காட்சியகம்** (Isurumuniya Archaeological Museum) என்பது இலங்கையின் இசுருமுனியவில் அமைந்துள்ள ஓர் அருங்காட்சியகம் ஆகும். இவ்வருங்காட்சியகம் இசுருமுனி விகாரையில் 1984 ஆம் ஆண்டில் நிறுவப்பட்டது. இவ்வருங்காட்சியகம் இலங்கைத் தொல்பொருள் திணைக்களத்தினால் பராமரிக்கப்பட்டு வருகின்றது. இசுருமுனிய விகாரை வளாகத்தில் காணப்படும் சிற்பச் செதுக்கல்களே இங்கு அதிகமாகக் காட்சிப்படுத்தப்பட்டுள்ளன. இவற்றுள் மிகவும் பிரசித்தமானது ஐந்தாம் நூற்றாண்டைச் சேர்ந்த *இசுருமுனிய காதலர் சிலை* எனும் சிற்பச் செதுக்கல் ஆகும். இது குப்தர் கால வடிவமைப்பை ஒத்ததாகக் காணப்படுகின்றது. இது அரச தோட்டைத்தில் கண்டெடுக்கப்பட்டதாகக் கருதப்படுகின்றது.  

## திறக்கும் நேரம்
ஒவ்வொரு நாளும் காலை 8.00 மணி தொடக்கம் மாலை 6.00 மணி வரை இவ்வருங்காட்சியகம் திறந்திருக்கும். பொதுசன விடுமுறைகளிலும் வங்கி விடுமுறைகளிலும் இவ்வருங்காட்சியகம் திறக்கப்படமாட்டாது.
# புதுருவாகல நூதனசாலை



**புதுருவாகல நூதனசாலை** அல்லது **புதுருவாகல அருங்காட்சியகம்** (Buduruwagala Archaeological Museum) என்பது இலங்கையின் புதுருவகலவில் அமைந்துள்ள ஓர் அருங்காட்சியகம் ஆகும். இது 1988 ஆம் ஆண்டில் கட்டப்பட்டது. இவ்வருங்காட்சியகம் இலங்கைத் தொல்பொருள் திணைக்களத்தினால் பராமரிக்கப்பட்டு வருகின்றது. புதுருவாகல மற்றும் அதனைச் சூழவுள்ள பிரதேசங்களிலிருந்து கண்டெடுக்கப்பட்ட பொருட்களே இங்கு காட்சிப்படுத்தப்பட்டுள்ளன. அனுராதபுரம், பொலன்னறுவை மற்றும் கண்டி ஆகிய இராசதானிகளை சேர்ந்த நினைவுச் சின்னங்களும் இங்கு காட்சிப்படுத்தப்பட்டுள்ளன  

## திறக்கும் நேரம்
செவ்வாய் தவிர்ந்த மற்றைய வாரநாட்களில் காலை 8.30 மணி தொடக்கம் மாலை 5.00 மணி வரை இவ்வருங்காட்சியகம் திறந்திருக்கும். பொதுசன விடுமுறைகளிலும் வங்கி விடுமுறைகளிலும் இவ்வருங்காட்சியகம் திறக்கப்படமாட்டாது.
# நைட்ரசக் காரம்



**நைட்ரசக் காரம்** *(Nitrogenous base)* என்பது நைட்ரசன் அடங்கியிருக்கும் காரம் என்று பொருள்படும். ஒரு கரிம மூலக்கூறில் இடம்பெற்றுள்ள நைட்ரசன் அணு ஒரு காரத்தின் வேதிப் பண்புகளைப் பெற்றிருக்குமேயானால் அக்கரிம மூலக்கூறை நைட்ரசக் காரம் என்று அழைக்கலாம். உட்கரு அமிலங்களை ஒன்றாகப் பிணைத்து வைத்திருப்பதுதான் நைட்ரசக் காரத்தின் முக்கியமான உயிரியல் செயல்பாடு ஆகும். ஒரு நைட்ரசக் காரமானது தன்னுடைய காரப்பண்புகளை நைட்ரசனின் தனித்த இலத்திரன் இரட்டைகளுக்குக் கொடுக்கிறது.  

தளமூலக்கூற்று வடிவம், வளையப் பண்பு, முனைவற்ற தன்மை முதலான காரணங்களால் பிரிமிடின் மற்றும் பியூரின் போன்ற மூலச்சேர்மங்களின் வழிப்பொருட்களே நைட்ரசக் காரங்கள் எனக் குறிப்பிட்டு வகைப் படுத்தப்படுகின்றன. பிரிமிடின், பியூரின் ஆகிய இரண்டு சேர்மங்களும் பிரிடின் சேர்மத்தை ஒத்திருக்கின்றன. எனவே இவையிரண்டும் வலிமை குறைந்த காரங்களாகும். எனவே இலத்திரன் கவர் வளையபதிலீட்டு வினைகளில் இவை பங்கேற்பதில்லை.  

## உட்கரு அமிலங்களில் நைட்ரசக் காரம்

உயிரின அறிவியல் துறையில் இத்தகைய நைட்ரசக் காரங்கள் மேலும் முக்கியத்துவம் கொடுக்கப்பட்டு உட்கருக்காரங்கள் என்று அழைக்கப்படுகின்றன. ஏனெனில் இவை உட்கரு அமிலங்களின் செயல்பாட்டில் நெருங்கிய தொடர்பு கொண்டுள்ளன. டி,என்,ஏ மற்றும் ஆர்.என்.ஏ மூலக்கூறுகளின் கட்டுமானத் தொகுதிகள் செயல்படுவதற்கு இவற்றின் தளமூலக்கூற்று வடிவம் பெரிதும் உதவுகிறது.  
நியுக்ளியோடைடு எனப்படும் உட்கருக்கூறுகளின் கட்டுமானத்திற்கு ஐந்து வகையான நைட்ரசக் காரங்கள் பயன்படுத்தப்படுகின்றன. இவ்வாறு உருவான உட்கருக்கூறுகள் தங்களுக்குள் இணைந்து டி.என்.ஏ மற்றும் ஆர்.என்.ஏ. போன்ற உட்கரு அமிலங்களை உருவாக்குகின்றன.  
அடினின் (A), யுராசில் (U), குவானின் (G), தைமின் (T), மற்றும் சைட்டோசின் (C) என்பவை இந்த ஐந்து வகையான நைட்ரசக் காரங்களாகும்.
# பென்சோயிக் நீரிலி



**பென்சோயிக் நீரிலி** *(Benzoic anhydride)* என்பது பென்சோயிக் அமிலத்தினுடைய அமில நீரிலியாகும். இதன் மூலக்கூறு வாய்ப்பாடு C<sub>14</sub>H<sub>10</sub>O<sub>3</sub> ஆகும். இதுவே எளிமையானதும் சீரொழுங்கு மிக்கதுமான அரோமாட்டிக் அமில நீரிலியாகும். பென்சோயிக் அமிலத்தை நீர்நீக்க வினைக்கு உட்படுத்தினால் பென்சோயிக் நீரிலியைத் தயாரிக்க முடியும். பென்சோயிக் எசுத்தர்கள் தயாரிப்பதற்கான இலகுவான வழிமுறைகளை இவை கொடுக்கின்றன. நீராற்பகுப்பு வினைகளுக்கு அசிட்டிக் எசுத்தர்களை விடப் பென்சோயிக் எசுத்தர்கள் அதிக நிலைப்புத்தன்மை கொண்டுள்ளன. மூலக்கூறில் உள்ள ஆல்ககால் வேதி வினைக்குழுக்கள் இதனால் பாதுகாக்கப்படுகின்றன.
# செஜியாங் மாகாணம்



**செஜியாங் மாகாணம்** , என்பது மக்கள் சீனக் குடியரசில் சீனாவின் கிழக்கு கடற்கரையோரம் அமைந்துள்ள ஒரு மாகாணம் ஆகும். வடக்கில் சியாங்சு மாகாணமும் சாங்காய் நகராட்சியும், வடமேற்கில் அன்ஹுய் மாகாணமும், மேற்கே ஜியாங்சி மாகாணமும், தெற்கே புஜியான் மாகாணமும், கிழக்கே கிழக்கு சீனக் கடலும் அதற்கப்பால், சப்பானின் ருயுக்யு தீவுகளும் இம்மாகாணத்தின் எல்லைகளாக உள்ளன.  
## சொற்பிறப்பியல்
செஜியாங் மாகாணத்தின் பெயர் ஜீ ஆற்றின் ( 浙江 , Zhe Jiang) பெயரில் இருந்து தோன்றியது. கிய்யண்டங் ஆற்றின் பழைய பெயர் ஜீ ஆறு ஆகும். இது மாகாணத்தின் தலைநகரான காங்சூவை கடந்து பாய்கிறது.  

## நிலவியல்
செஜியாங் மாகாணம் பெரும்பாலும் மலைப்பகுதிகளைக் கொண்டது. இதன் மொத்த பரப்பளவில் சுமார் 70% ஆகும். மாகாணத்தின் மிக உயர்ந்த சிகரம் ஹுவாங்மவோஜின் மலையாகும் இது 1,929 மீட்டர் ( 6.329 அடி) உயரம் கொண்டது.  
பள்ளத்தாக்குகளும் சமவெளிகளும் கடலோர பகுதிகளிலும் ஆற்றுப்பகுதிகளிலும் காணப்படுகின்றன. மாகாணத்தின் வடக்குப்பகுதி யாங்சே வடிநிலப்பகுதியின் தெற்கில் அமைந்து காங்சூ ஜியாசிங், ஹுசூ ஆகிய நகரங்களை உள்ளடக்கிய சமவெளிப்பகுதியாகும்.  

இங்கு குளிர்காலம் என்பது குறைந்த காலமே நிலவுகிறது. ஆண்டு சராசரி வெப்பநிலை 15 முதல் 19 °செ (59 முதல் 66 °பாரங்கீட்), சராசரி சனவரி மாத வெப்பநிலை 2 முதல் 8 °செல்சியஸ் (36 முதல் 46 °பாரங்கீட்), சராசரி சூலை வெப்பநிலை 27 முதல் 30 °செல்சியஸ் (81 முதல் 86 °பாரங்கீட்). ஆண்டு மழையளவு 1,000 முதல் 1,900 மிமீ (39 இருந்து 75 அங்குலம்). இங்கு கோடைக்காலத்தில் பெருமளவு மழை பொழிகிறது.  
## பொருளாதாரம்
இந்த மாகாணம் பாரம்பரியமாக "மீன் மற்றும் அரிசி நிலம்" என அழைக்கப்பட்டது. இதன் பெயருக்கு ஏற்றவாறு இங்கு நெல் சாகுபடி தொடர்ந்து முதன்மையான பயிராக விளங்குகிறது. இதற்கடுத்து கோதுமை விளைகிறது. மீன்வளம் பெரிய அளவில் உள்ளது. இங்கு விளையும் முக்கிய பணப்பயிர்கள் சணல் மற்றும் பருத்தி ஆகும். செஜியாங் மாகாணத்தின் சிறுநகரங்களில் பட்டு போன்ற பொருட்கள் கைவினைஞர்களால் உற்பத்தி செய்யப்படுகிறது.  
## மக்கள் வகைப்பாடு
ஹான் சீனர் பெரும்பான்மையினராக உள்ளனர். மேலும் ஹான் துணைப்பிரிவு மக்களான சீன வட்டார மொழியான வூவைத் தாய்மொழியாகக் கொண்ட மக்கள் வாழ்கின்றனர். சிறுபான்மை இனமக்கள் 400,000 பேர் உள்ளனர். இதில் சுமார் 200,000 பேர் ஷி இனமகக்கள், சுமார் 20,000 பேர் ஊய் மக்கள் ஆவர்.  
## சமயம்
செஜியாங் மாகாணத்தில் சீன நாட்டுப்புற மதங்கள் (தாவோயிச மரபுகள் மற்றும் கன்ஃபூஷியசம் உட்பட) சீன பௌத்தம் போன்றவை பரவலாக உள்ளன. 2007 மற்றும் 2009 ஆண்டுகளில் நடத்திய ஆய்வுகளின்படி, மக்கள் தொகையில் 23.02% மக்கள் முன்னோர்களை வழிபடும் நம்பிக்கை கொண்டவர்களாக உள்ளனர். மேலும் மக்கள் தொகையில் 2.62% மக்கள் கிருத்துவர்கள் ஆவர் 2004இல் 3.92% என்ற விழுக்காட்டில் இருந்து குறைந்து போய் உள்ளனர்.. மக்கள் தொகையில் 74.36% பேர் சமயம் பற்றிய விவரங்களைக் கொடுக்கவில்லை இவர்கள் சமயப்பற்று அல்லது ஈடுபாடு அற்றவர்களாகவோ அல்லது பழங்குடி மதமாகவோ, புத்தமதம், கன்பூசிம், தாவோ மற்றும் சிறுபான்மையினரான முஸ்லிம்களாகவோ இருக்கலாம்.  
## மேற்கோள்
# தீயணைப்பு வாகனம்


இருக்கும் மாதிரி தீயணைப்புக் கோபுரம்]]  

**தீயணைப்பு வாகனம்** *(Fire engine)* தீயை அணைப்பதற்காக சிறப்பாக வடிவமைக்கப்பட்ட வாகனம் ஆகும். சில பிராந்தியங்களில் இதை **தீ எந்திரம்** என்றும் **தீ சரக்குந்து** என்றும் **தீ பயன்பாட்டுக்கருவி** என்றும் அழைக்கின்றனர். தீயணைப்பு நிலையங்கள் தீயணைக்கும் பணிகள் மட்டுமின்றி கூடுதலாக அவசரக்கால மருத்துவச் சிகிச்சைக்கு அழைத்துச் செல்லல் மற்றும் மீட்புப் பணிகளுக்காகவும் இவ்வாகனங்களைப் பயன்படுத்துகின்றன. தீயணைப்பு வாகனம் மற்றும் தீ சரக்குந்து என்ற சொல்லாட்சி வெவ்வேறானவை அல்ல என்றாலும் வட அமெரிக்கா போன்ற நாடுகளில் தனித்தனி வாகனங்கள் இதற்காகப் பயன்படுத்தப்படுகின்றன.  

தீயணைப்பு வாகனங்களில் பெரும்பாலும் ஏணிகள், மணல் வாளிகள், தீயணைப்பான்கள், மூச்சுக் கவசங்கள்,ஒலி பெருக்கிகள் முதலிய கருவிகள் இருக்கும்  

## முக்கிய பயன்பாடுகள்

தீயணைப்பு வீரர்கள் பயணிப்பதற்கும், தீயணைக்க தேவையான நீரை எடுத்து செல்வதற்கும், தீயணைக்கும் உபகரணங்களை எடுத்துச் செல்லவும் உதவுகிறது.
# சிங்காய் ஏரி



**சிங்காய் ஏரி** ( *Qinghai Lake* ), ( மங்கோலியன் : Хөх нуур), (திபெத்தில்: མཚོ་ སྔོན་ པོ ་.) என்பது உலகின் இரண்டாவது மற்றும் மக்கள் சீனக் குடியரசின் மிகப்பெரிய உப்பு ஏரியாகும். . இது கிங்காய் மாகாணத்தில் அமைந்துள்ளது. சிங்காய் ஏரி உப்பு நீரேரி மற்றும் கார ஏரி என்று வகைபடுத்தப்பட்டுள்ளது. சிங்காய் ஏரி 4.317 சதுர கி.மீ. மேற்பரப்பு கொண்டுள்ளது. இதன் ஆழம் சராசரியாக 21மீட்டர். 2008ம் ஆண்டில் அளவிடப்பட்டதின்படி இதன் அதிகபட்ச ஆழம் 25.5 மீட்டர் ஆகும். இதன் தற்போதைய சீன பெயரான "சிங்காய்" மற்றும் பழைய மங்கோலியன் பெயரான கோகோனார் ஆகியவற்றின் பொருள் "நீல ஏரி" அல்லது "நீலக் கடல்" என்பது ஆகும். சிங்காய் ஏரி மாகாணத் தலைநகரில் இருந்து சுமார் 100 கிலோமீட்டர் (62 மைல்) மேற்கில் அமைந்துள்ளது. இந்த உப்பு நீரேரி கடல் மட்டத்தில் இருந்து 3,205 மீ (10,515 அடி) உயரத்தில் உள்ளது. இருபத்து மூன்று ஆறுகள் மற்றும் நீரோடைகள் இந்த ஏரியின் நீராதாரமாக விளங்குகின்றன. இதில் ஐந்து நிரந்தர நீரோடைகள் ஏரிக்கு 80% நீரை வழங்குகின்றன.  

இந்த ஏரி 20 ஆம் நூற்றாண்டில் அளவில் குறைந்து அளவில் ஏற்ற இறக்கமாக காணப்படுகிறது. இனால் இதன் உப்புத்தன்மை 2004 முதல் அதிகரித்துள்ளது, இருந்தபோதிலும் இதில் சமையலுக்கு உகந்த மீனான நிர்வாண கெண்டை (Gymnocypris przewalskii, huángyú (湟鱼)) என்றமீன் மிகுதியாகக் கணப்படுகிறது.
# 2-குளோரோபென்சாயிக் அமிலம்



**2-குளோரோபென்சாயிக் அமிலம்** (*2-Chlorobenzoic acid*) என்பது C<sub>7</sub>H<sub>5</sub>ClO<sub>2</sub> என்ற மூலக்கூற்று வாய்ப்பாடு கொண்ட ஒரு எளிய கரிம வேதியியல் சேர்மமாகும். இச்சேர்மம் வேதியியல் கட்டுமானத் தொகுதியாகப் பயன்படுத்தப்படுகிறது. அறியப்பட்டுள்ள மூன்று குளோரோபென்சாயிக் அமிலங்களில் இதுவும் ஒன்றாகும். 2-குளோரோபென்சாயிக் அமிலம் மிகவும் வலிமையானதோர் அமிலமாகும். இந்த வெள்ளை நிற திடப்பொருள் பல்வேறு மருந்துகள், உணவு சேர்பொருள்கள் மற்றும் சாயங்கள் தயாரிப்பதற்குப் முன்னோடியாகப் பயன்படுத்தப்படுகிறது. மூச்சுக்குழாய் மற்றும் கண்களில் உறுத்தலை ஏற்படுத்தக்கூடிய சேர்மமாக 2-குளோரோபென்சோயிக் அமிலம் இருக்கிறது.  

## தயாரிப்பு
2-குளோரோதொலுயீனை ஆக்சிசனேற்றம் செய்து 2-குளோரோபென்சாயிக் அமிலம் தயாரிக்கப்படுகிறது. ஆய்வக அளவிலான வினையில் பொட்டாசியம் பெர்மாங்கனேட்டு ஆக்சிசனேற்றத்திற்குப் பயன்படுத்தப்படுகிறது. மாற்றாக இதை α,α,α-டிரைக்ளோரோ-2-தொலுயீனை நீராற்பகுப்பு செய்தும் தயாரிக்கலாம். சேண்டுமேயர் வினையைப் பின்பற்றி ஈரசோனியச் சேர்மத்தில் இருந்தும் இதைத் தயாரிக்க முடியும்.  

## வினைகள்
2-குளோரோபென்சாயிக் அமிலத்தில் உள்ள குளோரைடு அம்மோனியாவால் உடனடியாக 2-அமினோபென்சாயிக் அமிலமாக மாற்றப்படுகிறது. இதேபோல், குளோரைடு டைபீனைல்பாசுபைடால் இடம்பெயர்ந்து 2-டைபீனைல்பாசுபினோபென்சாயிக் அமிலமாக மாறுகிறது.  

உயர்வெப்பநிலைகளில் கார்பாக்சிலேட்டு நீக்கம் நிகழ்கிறது.
# பி. எஸ். மணிசுந்தரம்

**பேராசிரியர் பி.எஸ்.மணிசுந்தரம்** (டிசம்பர் 9, 1927 – அக்டோபர் 26, 2013) ஒரு இந்திய கல்வியாளரும் கணினி அறிவியல் கல்வியில் முன்னோடியும் ஆவார். அவர் மியான்மரில் (பர்மா) உள்ள மாண்டலை என்னும் ஊரில் பிறந்தார். அவர் சென்னை லயோலா கல்லூரியில் இளங்கலைப் பட்டம் பெற்றார். 1958 ஆம் ஆண்டில் கனடாவில் உள்ள நோவா ஸ்காடியா பல்கலைக்கழகத்தில் கட்டிட பொறியியலில் முதுநிலைப் பட்டம் பெற்றார்.  

## பணி

கல்வியை முடித்தவுடன் அவர் காரைக்குடியில் உள்ள அழகப்பா செட்டியார் பொறியியல் மற்றும் தொழில்நுட்பக் கல்லூரியில் ஆசிரியராக சேர்ந்தார். திருச்சி பிராந்திய பொறியியல் கல்லூரியின் (தற்போது தேசிய தொழில்நுட்ப நிறுவனம்) முதல் முதல்வராக பொறுப்பேற்றார். அவர் திருச்சி பாரதிதாசன் பல்கலைக்கழகம் 1982ஆம் ஆண்டு உருவாகிய போது அதன் முதல் துணை வேந்தர் ஆனார். பேராசிரியர் அவர்கள் இந்தியாவிலும் மற்றும் உலகத்தில் உள்ள பல்வேறு பல்கலைக்கழகங்களிலும் தொடர்பு கொண்டிருந்தார்.  

## விருது

1984 ஆம் ஆண்டு டல்ஹவுசி (முன்னாள் நோவா ஸ்காடியா) பல்கலைக்கழகம் அவருக்கு பொறியியலில் டாக்டர்  (Honoris Causa) பட்டம் வழங்கியது. அவர் சென்னையில் அக்டோபர் 26 2013 அன்று இறந்தார்
# யுராசில்


**யுராசில்** (**Uracil** , **U**) என்பது, ஆறனையில் (ஆர். என். ஏ) காணப்படுகின்ற பிரிமிடின் வழிமூலமான ஒரு நியூக்கிளியோச் சேர்மம் (சேர்வை) ஆகும். இது, அடினின், சைட்டோசின், குவானின் முதலான ஏனைய தாங்கிகளுடன் அல்லது உப்புமூலங்களுடன் இணைந்து, கரு அமிலங்களை அல்லது நியூக்கிளிக்கமிலங்களை அமைக்கின்றது.  

## வரலாறு
யூரிக்கமிலத்தின் பெறுதிகளைத் தயாரிப்பதில் ஈடுபட்ட யேர்மனிய வேதியியலர் ராபர்ட் பேர்னாட் என்பவரால், 1885இல் "யுராசில்" என்ற பெயர் முன்மொழியப்பட்டது. மதுவத்தின் (yeast) கருவமிலத்தை நீரேற்றுவதன் மூலம், 1900இல் ஆல்பேர்டோ அஸ்கொயில் என்பவரால் இது முதன்முதலாகப் பிரித்தெடுக்கப்பட்டது. நிறைவுறா (நிரம்பாச்) சேர்மமான யுராசில், ஒளியுறிஞ்சும் வல்லமை பெற்ற தள வடிவச் (planar) சேர்மம் ஆகும். சனிக்கிரகத்தின் நிலவான தைற்றனின் மேற்பரப்பில் யுராசில் உட்பட்ட சேர்மானங்கள் காணப்படுவதை காசினி விண்கலம் 2012இல் கண்டுபிடித்துள்ளது.  

## இயல்புகள்
மென்னமில இயல்புகளைக் கொண்ட யுராசில் தைமின்னின் மீதைலகற்றப்பட்ட வடிவம் ஆகும். ஆறனையில், அடினினுடன் பிணைப்பிலீடுபடும் யுராசில், தாயனையிலும், அதேபோல் இணையக்கூடியதாக இருப்பினும், தாயனை படியெடுத்தல் (DNA transcription) செயற்பாட்டின் போது, தைமின்னால் பிரதியிடப்படுகின்றது. தைமின் பிரதியிடப்பட்டிருப்பதால், ஆறனையை விட, தாயனை உறுதிகூடிய சேர்மமாகத் திகழ்கின்றது. யுராசில் ஒரு இறைபோசு மூலத்துடன் இணையும் போது, "யுரிடின்" எனும் இறைபோநியூக்கிளியோசைட்டை உருவாக்குகின்றது.  

யுராசில், அமைட்டு மற்றும் இமிட்டு வடிவங்களில் இரு தானொத்தியங்களை உருவாக்குகின்றது. அமைட்டு வடிவம் "இலற்றம்" (lactam) என்றும், இமிட்டு வடிவம் "இலற்றிம்" (lactim) என்றும் அழைக்கப்படுகின்றது. இலாற்றம் வடிவமே பொதுவான யுராசிலின் வடிவம் ஆகும். யுராசில் உருவழியும்போது, அஸ்பர்டேட்டு, கார்பன்டைஆக்சைடு (காபனீரொட்சைட்டு), அமோனியா என்பன உருவாகின்றன.  
:  

## தயாரிப்பு
சைட்டோசின்னுக்கு நீரைச் சேர்ப்பதன் மூலம், யுராசிலையும் யூரியாவையும் உருவாக்க முடியும். மேலும், மலேயிக்கமிலத்தையும் யூரியாவையும் புகை சல்பூரிக்கமிலம் முன்னிலையில் சேர்க்கும்போதும், யூரியாவை உருவாக்கலாம்.  

:C<sub>4</sub>H<sub>5</sub>N<sub>3</sub>O + H<sub>2</sub>O → C<sub>4</sub>H<sub>4</sub>N<sub>2</sub>O<sub>2</sub> + NH<sub>3</sub>  

:COOH(CH)<sub>2</sub>COOH + NH<sub>2</sub>CONH<sub>2</sub> → C<sub>4</sub>H<sub>4</sub>N<sub>2</sub>O<sub>2</sub> + 2 H<sub>2</sub>O + CO
# வான் கடலியல்

**வான் கடலியல்** *(Astrooceanography)* என்பது பூமி என்ற கிரகத்திற்கு வெளியே இருக்கும் கடல்களைப்பற்றி படிக்கின்ற அறிவியல் துறையாகும். வான் உயிரியல், வான் வேதியியல் மற்றும் வான் நிலவியல் முதலான பிற கிரக அறிவியல் துறைகளைப் போல அல்லாமல், சனி கோளின் டைட்டன் துணைக்கோளிலும் வியாழன் கோளின் கனிமீடு துணைக்கோளிலும்  
நிலப்பரப்புக்குக் கீழே கடல்கள் இருப்பது கண்டுபிடிக்கப்பட்ட பிறகுதான் வான் கடலியல் என்ற அறிவியல் துறை தோற்றம் கண்டது. மேலும் பயணத்திட்டங்கள் நிகழ்ந்து இந்நிலவுகளுக்கு சென்று ஆய்வு மேற்கொள்ளும் வரை வான் கடலியல் துறை தொடர்பான ஊகங்கள் பெருகிக் கொண்டேயிருக்கும். சூரியக் குடும்பத்தில் உள்ள வான் பொருட்கள் தொடர்பாக ஏராளமான கோட்பாடுகள் நம்மிடம் உள்ளன. நெப்டியூன் கோளில் உள்ள கடல் முழுவதும் வைரங்கள் நிரம்பியிருப்பதாகவும், வியாழன் கோளில் உள்ள கடல் முழுவதும் திரவ ஐதரசன் நிரம்பியுள்ளதாகவும் கோட்பாடுகள் கூறுகின்றன  

வான் கடலியல் துறை, வான் உயிரியலுடன் நெருங்கிய தொடர்பு கொண்டுள்ளது. ஏனெனில், கடல்களில்தான் எளிய உயிரினங்களும் வாழ்வதற்கேற்ற சாத்தியங்கள் அதிகமுள்ளன.
# மறைவட்டம்


**மறைவட்டம்**(vicariate) என்பது கத்தோலிக்க திருச்சபையில் மறைமாவட்டத்தின் கீழ் உள்ள ஆளுமை பிரிவாகும். கத்தோலிக்க திருச்சபையானது நிர்வாக அமைப்புக்காக உயர் மறைமாவட்டம், மறைமாவட்டம், மறைவட்டம், பங்குதளம், மற்றும் அன்பியம் என பிரிக்கப்பட்டுள்ளது.  
## மறைவட்ட முதன்மை பணியாளர்
மறைவட்ட முதன்மை பணியாளராக(Vicar Forane) குரு ஒருவர், ஒரு குறிப்பிட்ட காலத்திற்கு மறைமாவட்ட ஆயரால் நியமிக்கப்படுகிறார்.
# தானொத்தியமாதல்


**தானொத்தியங்கள்** (**tautomers**) என்பன ஒன்றிலிருந்து இன்னொன்றாக மாற்றப்படக்கூடிய கரிமச் சேர்மங்கள் / சேதனச் சேர்வைகளின் கட்டமைப்புச் சமபகுதியங்கள் ஆகும். இவ்விரண்டையும் ஒன்றிலிருந்து இன்னொன்று மாற்றும் வேதிவினை/இரசாயனத் தாக்கம் **தானொத்தியமாதல்** (**tautomerization**) எனப்படுகின்றது. பொதுவாக இவ்வினையின் போது, ஒரு ஹைட்ரஜன் அணுவை, ஒற்றைப் பிணைப்புக்கும் அடுத்துள்ள இரட்டைப் பிணைப்புக்கும் இடையே மாற்றும் செயற்பாடே இடம்பெறும். தானொத்தியமாதல் மிக வேகமான செயற்பாடென்பதால், தானொத்தியம் இரண்டும் வேதியியல் ரீதியில் ஒரே சேர்மமாகவே கருதப்படுகின்றன.  

## வேதியியல்
தானொத்தியங்கள்.]]  
தானொத்தியமாதல் சாத்தியமான கரைசல்களில், தானொத்தியங்கள், ஓர் இரசாயன(வேதிச்) சமநிலையை அடைகின்றன. வெப்பநிலை, கரைப்பான், பிஎச் என்பன எவ்வெவ் தானொத்தியம் எவ்வெவ் அளவில் காணப்படும் என்பதைத் தீர்மானிக்கும்.  
பொதுவான தானொத்திய இணைகள் வருமாறு:  
- கீற்றோன் - ஈனோல் - உ-ம்: அசிட்டோன் (கீற்றோ - ஈனோல் தானொத்தியமாதல்)
- இலற்றம் - இலற்றிம்
- ஈனமைன் - இமின்
- நைத்ரோசோ - ஒட்சிம்
- அமைட்டு - இமிடிக் அமிலம்
- ஈனமைன் - ஈனமின்